*Vzorec pogodbe o medsebojnem sodelovanju*

***Projektno partnerstvo lahko uporabi spodnji vzorec pogodbe o medsebojnem sodelovanju, pri čemer ga lahko po potrebi dopolni z dodatnimi določili.***

**NAZIV**, naslov – **kot nosilni projektni partner**, ki ga zastopa ime, priimek, funkcija

Matična številka:

Identifikacijska številka za DDV:

**NAZIV**, naslov – **kot projektni partner 1**, ki ga zastopa ime, priimek, funkcija

Matična številka:

Identifikacijska številka za DDV:

**NAZIV**, naslov – **kot projektni partner 2**, ki ga zastopa ime, priimek, funkcija

Matična številka:

Identifikacijska številka za DDV:

/dodati projektne partnerje po potrebi/

(v nadaljnjem besedilu: projektni partnerji)

in

**NAZIV**, naslov, ki ga/jo zastopa ime, priimek, funkcija

Matična številka:

Identifikacijska številka za DDV/Davčna številka:

(v nadaljnjem besedilu: koordinator operacije)

sklenejo naslednjo

**POGODBO O MEDSEBOJNEM SODELOVANJU**

**PRI SKUPNI IZVEDBI OPERACIJE**

**»NAZIV«**

1. **UVODNE UGOTOVITVE**
2. člen

(ugotovitvene določbe)

Stranke te pogodbe uvodoma ugotavljajo, da:

1. je Ministrstvo za gospodarski razvoj in tehnologijo, kot ministrstvo, pristojno za regionalni razvoj, na podlagi prvega odstavka 2. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) izdalo Povabilo razvojnim svetom regij za dopolnitev dogovora za razvoj regije – drugo povabilo št. 3030-120/2016/97 z dne 13. 11. 2017 (v nadaljnjem besedilu: povabilo), ki predstavlja prilogo in sestavni del te pogodbe (*Priloga št. 1*);
2. obstaja skupen interes projektnih partnerjev za medsebojno sodelovanje in skupno izvedbo operacije z nazivom »Naziv operacije« (v nadaljnjem besedilu: operacija), pri čemer kot nosilni projektni partner nastopa Naziv nosilnega projektnega partnerja;
3. je bila operacija kot projektni predlog vključena v Dogovor za razvoj regij št. \_\_\_\_\_\_ z dne dd. mm. llll *(Priloga št. 2)* v okviru 4. prednostne osi: Trajnostna raba in proizvodnja energije in pametna omrežja 4.4. prednostne naložbe: Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi specifičnega cilja 1: Razvoj urbane mobilnosti za izboljšanje kakovosti zraka v mestih Operativnega programa za izvajanje Evropske kohezijske politike v obdobju 2014 – 2020 (v nadaljnjem besedilu: PN 4.4.);
4. je bilo za operacijo kot projektni predlog dne dd. mm. llll pridobljeno soglasje Ministrstva za infrastrukturo, ki je pristojno resorno ministrstvo v okviru PN 4.4 (v nadaljnjem besedilu: ministrstvo);
5. se pričakuje, da bo za predmetno operacijo na podlagi potrjene vloge za neposredno potrditev operacije (v nadaljnjem besedilu: vloga) s strani Službe Vlade RS za razvoj in evropsko kohezijsko politiko, kot organa upravljanja (v nadaljnjem besedilu: OU), izdana Odločitev o podpori, na podlagi katere bo nosilni projektni partner podpisal pogodbo o sofinanciranju operacije (v nadaljnjem besedilu: pogodba o sofinanciranju), s čimer bo postal upravičenec do sredstev evropske kohezijske politike;
6. predstavljajo sredstva, dodeljena projektnemu partnerstvu s pogodbo o sofinanciranju, sredstva evropske kohezijske politike, ki se upravičencu izplačajo kot sredstva iz proračuna Evropske unije in proračuna Republike Slovenije (slovenska udeležba) na podlagi pogodbe o sofinanciranju.
7. **PREDMET POGODBE**
8. člen

(predmet pogodbe)

Predmet te pogodbe je ustanovitev projektnega partnerstva za medsebojno sodelovanje pogodbenih strank in njihovo skupno izvedbo operacije »Naziv operacije« ter dogovor o potrebnih aktivnosti v okviru operacije, zlasti o:

* pripravljalnih aktivnostih in obveznostih projektnih partnerjev do oddaje vloge oziroma do podpisa pogodbe o sofinanciranju,
* načinu in kritju stroškov vodenja in koordinacije operacije na ravni celotnega projektnega partnerstva,
* aktivnostih in obveznostih projektnih partnerjev tekom izvajanja operacije ter
* aktivnostih in obveznostih projektnih partnerjev po zaključku operacije.
1. **PROJEKTNO PARTNERSTVO**
2. člen

(odgovornost projektnega partnerstva)

(1) Pogodbene stranke se dogovorijo, da bo nosilni projektni partner kot upravičenec prevzel odgovornost do ministrstva za izvršitev vseh nalog po pogodbi o sofinanciranju.

(2) Pogodbene stranke se dogovorijo, da nosilni projektni partner kot upravičenec odgovarja za vnos podatkov celotnega projektnega partnerstva v aplikacije, predpisane s strani ministrstva, ter da odgovarja za pravilnost vnesenih podatkov.

(3) Pogodbene stranke se strinjajo, da so vsi projektni partnerji dolžni upoštevati Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 (dostopna na spletni strani <http://www.eu-skladi.si/sl/ekp/navodila>), z vsemi spremembami, ki bodo objavljene v času trajanja operacije, posebna navodila ministrstva za izvajanje neposredno potrjenih operacij, vključenih v Dogovor za razvoj regij in kasneje izbranih za sofinanciranje na podlagi pogodbe o sofinanciranju (v nadaljnjem besedilu: navodila ministrstva), ter morajo biti dosegljivi za komunikacijo z ministrstvom.

1. člen

(skrbniki pogodbe)

(1) Predstavniki posameznih projektnih partnerjev oziroma koordinatorja operacije in skrbniki te pogodbe so:

* s strani nosilnega projektnega partnerja Naziv Ime Priimek,
* s strani projektnega partnerja 1 Naziv Ime Priimek,
* s strani projektnega partnerja 2 Naziv Ime Priimek,
* */dodati partnerje po potrebi/* in
* s strani koordinatorja operacije Naziv Ime Priimek.

(2) Pogodbene stranke so dolžne druge stranke te pogodbe o spremembi skrbnika pogodbe pisno obvestiti v roku treh delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.

1. **AKTIVNOSTI OPERACIJE**
2. člen

(pripravljalne aktivnosti operacije)

Pogodbene stranke soglašajo, da v okviru operacije kot projektni partnerji oziroma koordinator operacije prevzamejo vsaka svoj del pripravljalnih aktivnosti, kot sledi:

a. nosilni projektni partner:

* …,
* ….

b. projektni partner 1:

* …,
* ….

c. projektni partner 2:

* …,
* ….

d. koordinator operacije:

* …,
* ….

*/navesti vse pripravljalne aktivnosti, ki morajo biti izvedene do oddaje vloge za neposredno potrditev operacije ministrstvu, npr. izdelava potrebne projektne in investicijske dokumentacije; pridobitev soglasij in/ali gradbenih dovoljenj; ureditev zemljiško-pravnih zadev: odkupi zemljišč, sklenitev pogodb z lastniki zemljišč; izvedba postopka javnega naročanja za del operacije, ki se bo v skladu s terminskim načrtom operacije že pričel izvajati ipd.)/*

1. člen

(aktivnosti tekom izvajanja operacije)

Pogodbene stranke soglašajo, da v okviru operacije kot projektni partnerji oziroma koordinator operacije prevzamejo vsaka svoj del aktivnosti tekom izvajanja operacije, kot sledi:

a. nosilni projektni partner:

* …,
* ….

b. projektni partner 1:

* …,
* ….

c. projektni partner 2:

* …,
* ….

d. koordinator operacije:

* …,
* ….

*/navesti vse aktivnosti, ki morajo biti izvedene v času trajanja operacije in kot bodo predvidene v vlogi za neposredno potrditev operacije, npr. izvedba postopka javnega naročanja in izbor izvajalca del in/ali dobavitelja opreme, najem presojevalca varnosti cest, izvedba investicije v neopredmetena sredstva, informiranje in komuniciranje, predložitev zahtevka za izplačilo ministrstvu, priprava in vložitev listin za potrebe priprave zahtevka za izplačilo ipd.)/*

1. člen

(aktivnosti po zaključku operacije)

Pogodbene stranke soglašajo, da v okviru operacije kot projektni partnerji oziroma koordinator operacije prevzamejo vsaka svoj del aktivnosti po zaključku operacije, kot sledi:

a. nosilni projektni partner:

* …,
* ….

b. projektni partner 1:

* …,
* ….

c. projektni partner 2:

* …,
* ….

d. koordinator operacije:

* …,
* ….

*/navesti vse aktivnosti, ki se bodo izvajale po zaključku operacije, npr. upravljanje in vzdrževanje posameznega dela kolesarske povezave, informiranje in komuniciranje, poročanje ministrstvu in sodelovanje v postopkih nadzora in revizij operacije ipd.)/*

1. člen

(delitev finančnih sredstev)

Delitev finančnih sredstev v okviru operacije po posameznih projektnih partnerjih, letih, vrstah in upravičenosti stroškov je razvidna iz finančnega načrta operacije, ki predstavlja prilogo in sestavni del te pogodbe (*Priloga št. 3*).

*/pogodbi se priloži podroben finančni načrt operacije, kot bo predviden v vlogi za neposredno potrditev operacije, ob vsaki spremembi finančnega načrta operacije pa se priloži tudi spremenjen finančni načrt/*

1. člen

(terminski načrt operacije)

(1) Datum začetka izvajanja operacije je dd. mm. llll. Datum zaključka izvajanja operacije je dd. mm. llll.

(2) Seznam vseh pripravljalnih in izvedbenih aktivnosti operacije po posameznih projektnih partnerjih in koordinatorju operacije ter roki za izvedbo posamezne aktivnosti so razvidni iz terminskega načrta operacije, ki predstavlja prilogo in sestavni del te pogodbe (*Priloga št. 4*).

*/pogodbi se priloži podroben terminski načrt operacije, kot bo predviden v vlogi za neposredno potrditev operacije, ob vsaki spremembi terminskega načrta operacije pa se priloži tudi spremenjen terminski načrt/*

1. **VODENJE IN KOORDINACIJA OPERACIJE**
2. člen

(koordinator operacije)

(1) S podpisom te pogodbe projektni partnerji soglašajo, da je koordinator operacije Naziv, ki na podlagi te pogodbe in pogodbe o sofinanciranju, ki jo bo upravičenec sklenil z ministrstvom, izvaja vodenje, usklajevanje in koordinacijo vseh aktivnosti v okviru operacije, zlasti pa:

* nudi administrativno-strokovno podporo in sodeluje pri pripravljalnih aktivnostih, še posebej v postopku priprave vloge in relevantnih prilog k vlogi;
* v pripravljalni fazi in tekom izvajanja operacije tesno sodeluje s projektnimi partnerji in pripravi potrebno dokumentacijo za izvedbo postopkov skupnega javnega naročanja v skladu s predpisi, ki urejajo javno naročanje;
* skrbi za potek operacije v skladu s terminskim in finančnim načrtom v vlogi in pogodbe o sofinanciranju ter opozarja projektne partnerje na morebitna odstopanja;
* nudi pomoč projektnim partnerjem pri pripravi potrebne dokumentacije in relevantnih listin za potrebe predložitve zahtevkov za izplačilo ter vmesnih in končnih poročil ministrstvu;
* po potrebi komunicira z ministrstvom in pridobiva potrebna pojasnila in navodila v zvezi z oddajo vloge, izvedbo operacije in predložitvijo zahtevkov za izplačilo ter vmesnih in končnih poročil ministrstvu;
* skrbi za nemoten in pravočasen pretok informacij med projektnimi partnerji ter projektnimi partnerji in ministrstvom;
* sodeluje pri informiranju in komuniciranju o rezultatih in učinkih operacije;
* sodeluje v postopkih nadzora in revizij operacije.

(2) S podpisom te pogodbe projektni partnerji pooblaščajo koordinatorja operacije/nosilnega projektnega partnerja oziroma upravičenca, da v imenu vseh projektnih partnerjev skupaj in/ali posameznega projektnega partnerja skrbi za nemoteno in pravočasno komunikacijo in pretok informacij med ministrstvom in projektnimi partnerji ter za komunikacijo in pretok informacij, ki poteka znotraj projektnega partnerstva.

(3) Kontaktna oseba koordinatorja operacije/nosilnega projektnega partnerja oziroma upravičenca, ki v času veljavnosti te pogodbe skrbi za nemoteno in pravočasno komunikacijo med ministrstvom in projektnimi partnerji ter znotraj projektnega partnerstva, je:

Ime Priimek, kontakt.

1. člen

(stroški vodenja in koordinacije operacije)

(1) Za izvedbo vodenja in koordinacije operacije koordinatorju operacije pripada nadomestilo v višini \_\_\_\_\_% od celotne vrednosti dodeljenih sofinancerskih sredstev/vrednosti projekta, določenih v pogodbi o sofinanciranju.

(2) Stroške vodenja in koordinacije koordinator operacije zaračuna vsakemu posameznemu projektnemu partnerju glede na delež sofinancerskih sredstev/vrednosti projekta, ki jih vsak posamezni projektni partner v okviru operacije dejansko prejme na transakcijski račun. Stroški vodenja in koordinacije operacije niso predmet sofinanciranja v okviru operacije.

1. **OBVEZNOSTI PROJEKTNIH PARTNERJEV**
2. člen

(obveznosti projektnih partnerjev)

(1) Pogodbene stranke se zavezujejo, da bodo:

1. obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter vse dogovorjene aktivnosti operacije izvedle strokovno, vestno in s skrbnostjo dobrega strokovnjaka;
2. se pri izvrševanju svojih pravic vzdržale ravnanja, s katerim bi bila otežena izpolnitev obveznosti drugih udeležencev;
3. sodelovale pri izvedbi operacije na način in v obsegu, kot bo dogovorjeno in opredeljeno v potrjeni vlogi;
4. vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo ter, če je relevantno, za vsak projekt posebej, tako da je v vsakem trenutku zagotovljen pregled nad namensko porabo sredstev;
5. v skladu s 140. členom Uredbe št. 1303/2013/EU hranile in zagotovile dostopnost do vseh dokumentov o izdatkih operacije v obdobju dveh let od 31. decembra po predložitvi obračunov Evropski komisiji, ki vsebujejo končne izdatke končane operacije; o natančnem datumu za hrambo dokumentacije bo nosilni projektni partner oziroma upravičenec po zaključku operacije pisno obveščen s strani ministrstva;
6. upoštevale zahteve informiranja in obveščanja javnosti pri izvajanju operacije, navedene v Navodilih organa upravljanja na področju komuniciranja vsebin na področju evropske kohezijske politike za programsko obdobje 2014-2020 in Priročniku celostne grafične podobe evropskih strukturnih in investicijskih skladov za programsko obdobje 2014–2020;
7. za namen spremljanja in vrednotenja operacije skladno s 27., 54., 96. in 125. členom Uredbe št. 1303/2013/EU, spremljale in ministrstvu zagotavljale podatke o doseganju ciljev in kazalnikov operacije;
8. zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov, pri čemer se stranke te pogodbe strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil nosilni projektni partner oziroma upravičenec;
9. v primeru preverjanja na kraju samem s strani ministrstva ali OU, omogočile vpogled v računalniške programe, listine, postopke v zvezi z izvajanjem operacije ter rezultate operacije; projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; nosilni projektni partner oziroma upravičenec bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
10. omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.

(2) Stranke te pogodbe so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju v obdobju najmanj dveh let od 31. decembra po predložitvi obračunov Evropski komisiji, ki vsebujejo končne izdatke končane operacije, preverjajo upravičenost porabe sredstev po pogodbi o sofinanciranju.

(3) V kolikor se bo pri kateremkoli nadzoru operacije izkazalo, da operacija ni v skladu s povabilom ali pogodbo o sofinanciranju, lahko ministrstvo od nosilnega projektnega partnerja oziroma upravičenca zahteva vrnitev vseh prejetih sredstev skladno s pogodbo o sofinanciranju. Prav tako v primeru, da se pri kateremkoli nadzoru operacije ugotovi nepravilnosti, ki izhajajo iz nespoštovanja predpisov, ki urejajo javno naročanje, kot je opredeljeno v pogodbi o sofinanciranju, ministrstvo ravna v skladu z Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU programsko obdobje 2014-2020 (dostopna na spletni strani: <http://www.eu-skladi.si/ekp/navodila>) in veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih (dostopne na spletni povezavi: <http://ec.europa.eu/regional_policy/sources/docoffic/cocof/2013/cocof_13_9527_annexe_sl.pdf>) ter nosilnemu projektnemu partnerju oziroma upravičencu določi ustrezne finančne popravke, kar pomeni, da se izdatek delno ali v celoti izloči kot neupravičen, nosilni projektni partner oziroma upravičenec pa je dolžan neupravičeno izplačana sredstva vrniti, skupaj z zakonitimi zamudnimi obrestmi, ki so obračunane od dneva nakazila na TRR nosilnega projektnega partnerja oziroma upravičenca do dneva nakazila v dobro proračuna RS.

(4) Projektni partnerji se strinjajo, da so solidarno odgovorni za škodo in druge posledice, ki bi nastale zaradi nepravilne ali nezakonite izvedbe operacije po pogodbi o sofinanciranju med ministrstvom ter nosilnim projektnim partnerjem in upravičencem.

(5) V kolikor ena izmed pogodbenih strank ne zagotovi izvedbe aktivnosti in izpolnitve obveznosti v skladu z določili te pogodbe in pogodbe o sofinanciranju in bi kot posledico takšnega ravnanja ministrstvo od nosilnega projektnega partnerja oziroma upravičenca zahtevalo vrnitev dela ali vseh prejetih sredstev skladno s pogodbo o sofinanciranju, se pogodbena stranka, ki ni dosegla rezultatov v skladu z aktivnostmi operacije in izpolnila svojih obveznosti, zaveže vrniti sredstva v višini izrečene finančne sankcije s strani ministrstva.

(6) Kadar ni dvoma, da je bila nepravilnost pri izvajanju operacije povzročena s strani dveh ali več pogodbenih strank, ni pa mogoče ugotoviti in finančno opredeliti povzročeno škodo s strani posamezne pogodbene stranke, odgovarjajo za finančne posledice povzročene škode pogodbene stranke solidarno.

1. člen

(načela dobre prakse)

Da bi zagotovile tekoče izvajanje operacije, se stranke te pogodbe zavezujejo, da bodo spoštovale načelo vestnosti in poštenja ter delovale v skladu z načeli dobre prakse, ki so:

1. vse stranke te pogodbe morajo biti seznanjene s povabilom in vsakokratnimi navodili ministrstva ter razumeti svojo vlogo v operaciji;
2. vse stranke te pogodbe morajo biti seznanjene s pogodbo o sofinanciranju in razumeti svoje obveznosti, ki izhajajo iz nje; projektni partnerji s podpisom te pogodbe pooblastijo nosilnega projektnega partnerja oziroma upravičenca, da jih zastopa pri vseh opravilih z ministrstvom, ki so povezana z izvedbo operacije;
3. pogodbene stranke se morajo redno posvetovati med seboj in se izčrpno ter stalno obveščati o poteku operacije;
4. pogodbene stranke se medsebojno zavezujejo, da si bodo posredovale kopije poročil – vsebinskih in finančnih, ki jih nosilni projektni partner oziroma upravičenec predloži ministrstvu v skladu s pogodbo o sofinanciranju;
5. predloge za spremembe operacije (npr. spremembe aktivnosti ipd.) morajo projektni partnerji pisno potrditi, preden jih nosilni projektni partner oziroma upravičenec predloži ministrstvu; če takega sporazuma ni mogoče doseči, mora nosilni projektni partner oziroma upravičenec razloge za to navesti, kadar spremembe predloži ministrstvu v odobritev.
6. člen

(seznanjenost z obveznostmi)

(1) S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz povabila in te pogodbe. Seznanjene so in strinjajo se tudi z odgovornostjo nosilnega projektnega partnerja oziroma upravičenca, ki izhaja iz pogodbe o sofinanciranju.

(2) Pogodbene stranke se zavezujejo, da bodo obveznosti po tej pogodbi izpolnjevale v skladu z določili te pogodbe in pogodbe o sofinanciranju. Pogodbene stranke se zavezujejo, da bodo ravnale v skladu z vsakokratnimi navodili ministrstva, vključujoč spremembe, ki jih bo ministrstvo naknadno sporočilo oziroma posredovalo nosilnemu projektnemu partnerju oziroma upravičencu, ta pa vsem ostalim projektnim partnerjem in koordinatorju operacije.

1. **ODSTOP OD POGODBE**
2. člen

(odstop stranke od pogodbe)

(1) Če projektni partner predčasno odstopi od pogodbe na podlagi utemeljenih razlogov, izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti operacije. Med utemeljene razloge sodijo razlogi, nastali po sklenitvi te pogodbe, ki niso rezultat dejanj projektnega partnerja, so nepričakovani in ki jih projektni partner ni mogel preprečiti, ne odpraviti in se jim tudi ne izogniti.

(2) V primeru predčasnega odstopa projektnega partnerja od pogodbe, je nosilni projektni partner oziroma upravičenec dolžan izvesti vse predvidene aktivnosti operacije, za katere je bil zadolžen projektni partner. V kolikor upravičenec teh aktivnosti na podlagi utemeljenih razlogov ne more izvesti, o tem obvesti ministrstvo.

(3) V primeru, da koordinator operacije odstopi od pogodbe na podlagi utemeljenih razlogov, prevzame vse aktivnosti vodenja in koordinacije operacije nosilni projektni partner oziroma upravičenec, nadomestilo za kritje stroškov vodenja in koordinacije pa se med koordinatorjem operacije in nosilnim projektnim partnerjem sorazmerno porazdeli glede na izvedene aktivnosti vodenja in koordinacije. Med utemeljene razloge sodijo razlogi, nastali po sklenitvi te pogodbe, ki niso rezultat dejanj koordinatorja operacije, so nepričakovani in ki jih koordinator operacije ni mogel preprečiti, ne odpraviti in se jim tudi ne izogniti.

1. člen

(ločene računovodske evidence)

(1) Projektni partnerji so dolžni jamčiti za dobro finančno upravljanje sredstev, dodeljenih za izvedbo operacije, vključno z vzpostavitvijo sistema ločenih računovodskih evidenc in sistema hranjenja dokumentacije.

(2) Projektni partnerji bodo za potrebe ločenega knjigovodstva operacije odprle posebna stroškovna mesta. Ime stroškovnega mesta za operacijo bo:

* pri nosilnem projektnem partnerju: \_\_\_\_\_\_\_\_\_\_\_\_\_\_\_\_\_\_/*ustrezno dopolnite/*
* pri projektnem partnerju 1: \_\_\_\_\_\_\_\_\_\_\_\_\_\_\_*/ustrezno dopolnite/*
* pri projektnem partnerju 2: \_\_\_\_\_\_\_\_\_\_\_\_\_\_\_*/ustrezno dopolnite/*
1. **PROTIKORUPCIJSKA KLAVZULA**
2. člen

(protikorupcijska klavzula)

(1) Če kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

(2) Če se ugotovi, da za katero izmed pogodbenih strank obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo) oziroma smiselno enake določbe predpisa, ki bo nadomestil citirani zakon, je ta pogodba nična.

(3) Če se ugotovi, da je ta pogodba nična, mora vsaka pogodbena stranka vrniti drugim pogodbenim strankam vse, kar je na podlagi te pogodbe prejela – in sicer v roku 30 (tridesetih) dni od ugotovitve ničnosti pogodbe, vključno z zakonskimi zamudnimi obresti. Pogodbena stranka, ki je kriva za ničnost pogodbe, odgovarja ostalim strankam te pogodbe tudi za škodo zaradi ničnosti pogodbe.

1. **KONČNE DOLOČBE**
2. člen

(reševanje sporov)

Stranke te pogodbe se zavezujejo, da bodo morebitne spore iz te pogodbe reševale sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v \_\_\_\_\_\_\_\_\_\_\_\_\_\_\_\_\_. */določiti glede na pristojnost sodišč/*

1. člen

(spremembe pogodbe)

Vse spremembe in dopolnitve te pogodbe stranke uredijo s pisnim aneksom k pogodbi, ki ga sklenejo pred iztekom veljavnosti pogodbe.

1. člen

(veljavnost pogodbe)

(1) Ta pogodba začne veljati z dnem podpisa vseh pogodbenih strank in velja do izteka vseh rokov, v katerih je, skladno z veljavno zakonodajo oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad pogodbo o sofinanciranju in izrekanje finančnih sankcij.

(2) Ta pogodba je sestavljena v XX enakih izvodih, od katerih prejme vsaka pogodbena stranka po XX izvod/e.

|  |  |  |
| --- | --- | --- |
| **Naziv projektnega partnerja 1** |  | **Naziv nosilnega projektnega partnerja** |
|  |  |  |
| *Ime Priimek funkcija* *odgovorne osebe/zakonitega zastopnika* |  | *Ime Priimek funkcija* *odgovorne osebe/zakonitega zastopnika* |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| **Naziv projektnega partnerja 2** |  |  |
|  |  |  |
| *Ime Priimek funkcija* *odgovorne osebe/zakonitega zastopnika* |  |  |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_ |  |  |
|  |  |  |
| **Naziv koordinatorja operacije** |  |  |
|  |  |  |
| *Ime Priimek funkcija* *odgovorne osebe/zakonitega zastopnika* |  |  |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_ |  |  |
|  |  |  |
|  |  |  |

**Priloge:**

* *Priloga 1: Povabilo razvojnim svetom regij za dopolnitev dogovora za razvoj regije – drugo povabilo št. 3030-120/2016/97 z dne 13. 11. 2017*
* *Priloga 2: Dogovor za razvoj regij št. \_\_\_\_\_\_ z dne dd. mm. llll*
* *Priloga 3: Finančni načrt operacije*
* *Priloga 4: Terminski načrt operacije*